CELEX: 62017TN0812
Language: ro
Date: 2017-12-15 00:00:00
Title: Cauza T-812/17: Acțiune introdusă la 15 decembrie 2017 – Seco Belgium și Vinçotte/Parlamentul

12.2.2018   
            
            
               RO
            
            
               Jurnalul Oficial al Uniunii Europene
            
            
               C 52/39
            
         Acțiune introdusă la 15 decembrie 2017 – Seco Belgium și Vinçotte/Parlamentul
   (Cauza T-812/17)
   (2018/C 052/51)
   Limba de procedură: franceza
   
      Părțile
   
   
      Reclamante: Seco Belgium (Bruxelles, Belgia) și Vinçotte (Vilvoorde, Belgia) (reprezentanți: A. Delvaux și R. Simar, avocați)
   
      Pârât: Parlamentul European
   
      Concluziile
   
   Reclamantele solicită Tribunalului:
   
               —
            
            
               declararea admisibilității acțiunii în anulare;
            
         
               —
            
            
               anularea deciziei, a cărei dată nu este cunoscută, prin care Parlamentul European a decis să atribuie contractul [06D20/2017/M005 – Misiuni de control şi de expertiză tehnică în cadrul achiziţiilor, al proiectelor şi al lucrărilor de construcţii de la Parlamentul European din Bruxelles (JO 2017/S 118-236114)] [unui alt ofertant];
            
         
               —
            
            
               obligarea Parlamentului la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantele invocă un motiv unic, întemeiat pe încălcarea articolelor 1.1, 1.2 și 1.3 din anexa „Specificații tehnice” la caietul de sarcini aferent anunțului de participare 06D20/2017/M005 – Misiuni de control și de expertiză tehnică în cadrul achizițiilor, al proiectelor și al lucrărilor de construcții de la Parlamentul European din Bruxelles (JO 2017/S 118-236114), pe eroarea vădită de apreciere, pe încălcarea principiilor generale ale dreptului Uniunii Europene, a obligațiilor de diligență și de scrupulozitate, a principiului egalității, a principiului transparenței, a obligației de motivare care rezultă printre altele din articolul 113 din Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului (JO 2012, L 298, p. 1) și din articolul 161 din Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO 2012, L 362, p. 1), a dreptului la o cale de atac efectivă, precum și a unora dintre dispozițiile care reglementează atribuirea contractului în cauză.